b'\n_START_ARTICLE_\nJaunasis popie\xc5\xbeius\n_START_SECTION_\nTurinys\n_START_PARAGRAPH_\nJaunas kardinolas i\xc5\xa1 JAV, 47-eri\xc5\xb3 Lenis Belardo, netik\xc4\x97tai i\xc5\xa1renkamas popie\xc5\xbeiumi ir pasirenka Pijaus XIII vard\xc4\x85. Taip nutinka d\xc4\x97l vidini\xc5\xb3 kardinol\xc5\xb3 intrig\xc5\xb3, kuomet, j\xc5\xb3 nuomone, pasirenkamas jaunas neutralus kandidatas, kuriuo v\xc4\x97liau bus galima manipuliuoti. Netrukus paai\xc5\xa1k\xc4\x97ja, jaunasis popie\xc5\xbeius nenusiteik\xc4\x99s kompromisams ir nuolaidoms, jam ner\xc5\xabpi aplinkini\xc5\xb3 \xc5\xbemoni\xc5\xb3 ir \xc5\xbeiniasklaidos nuomon\xc4\x97, visais klausimais jis turi savo nuomon\xc4\x99 ir kardinolai suvokia, kad j\xc5\xb3 ramyb\xc4\x97s laikas baig\xc4\x97si._NEWLINE_Vatikano valstyb\xc4\x97s sekretorius, intrig\xc5\xb3 meistras kardinolas And\xc5\xbeelo Vuajela m\xc4\x97gina rasti kompromituojan\xc4\x8dios informacijos apie pontifiko praeit\xc4\xaf, ta\xc4\x8diau ir \xc4\x8dia jam nieko nepavyksta. Lenis yra pamestinukas, kur\xc4\xaf prieglaudoje u\xc5\xbeaugino vienuol\xc4\x97 sesuo Mer\xc4\x97. Pastaroji taip pat atvyksta \xc4\xaf Vatikan\xc4\x85, kur padeda popie\xc5\xbeiui \xc5\xa1nipin\xc4\x97ti pat\xc4\xaf Vuajel\xc4\x85.'